《九日登龟峰用杜工部韵二首 其二》
明代·李延大

浮屠江面郁崔嵬，九日年年陟此台。宦思更于秋后减，病怀偏向酒中开。

卷舒云岫无心出，断续蝉声随意来。蹈碎薜萝方丈外，啸歌莫讶鬓毛催。

作者简介：李延大，字四馀，一字维业。乐昌人。明神宗万历二十年（一五九二）进士。授柳州推官，补任镇江。入为工部主事，升吏部稽勋郎中。清温汝能《粤东诗海》卷四一有传。